b'\n_START_ARTICLE_\nPuente Romano (M\xc3\xa9rida)\n_START_SECTION_\nZgodovina\n_START_PARAGRAPH_\nMost je postal potreben z rastjo mesta v zadnjih desetletjih 1. stoletja. Od izvirnega dela je ohranjenih ve\xc4\x8dina obokov na Guadianilla in nekaj tistih, ki pre\xc4\x8dkajo glavni kanal Guadiana. V rimskih \xc4\x8dasih je bil most ve\xc4\x8dkrat v dol\xc5\xbeino podalj\xc5\xa1an na levem bregu, ko je cesto odnesla poplava. Dodali so, vsaj pet zaporednih odsekov z ve\xc4\x8d oboki, pri \xc4\x8demer so posnemali izvirno delo, z nekaj razlikami. Od 5. stoletja do danes so bili oboki ve\xc4\x8dkrat obnovljeni, zlasti v osrednjem delu, zaradi po\xc5\xa1kodb, ki so bile bodisi posledica vojne ali velikih poplav reke. Prvi ukrep, o katerem so poro\xc4\x8dali je bil \xc5\xbee v obdobju Vizigotov (med 5. in 8. stoletjem). Njegovo sedanje stanje je bilo izvedeno z obnovo v 19. stoletju._NEWLINE_Most je bil zgrajen na plitvem delu reke, na katerem je tudi re\xc4\x8dni otok. Prvotno je bil sestavljen iz dveh lo\xc4\x8denih sklopov. Deli prvotnega mostu so bili uni\xc4\x8deni med poplavami leta 1603. Potem je bilo odlo\xc4\x8deno, da se oba sklopa pove\xc5\xbeeta z uporabo dodatnih lokov v sredini. Od takrat se most \xc4\x8dez reko razteza v enem kosu._NEWLINE_Most je zdaj dolg 792 m in 12 m nad nivojem reke. Zgrajen je z jedrom iz opusa caementicium (rimski beton), oblo\xc5\xbeen z rustikalnimi bloki, zna\xc4\x8dilnimi za latinsko arhitekturo. Sestavljen je iz \xc5\xa1estdesetih lokov in razli\xc4\x8dni drugih odprtin na obmo\xc4\x8djih, kjer te\xc4\x8de reka mo\xc4\x8dneje. Tudi prvotni stebri so malo zaobljeni proti toku za laj\xc5\xa1anje usmeritve toka._NEWLINE_Do leta 1990 je \xc4\x8dez most dovoljen promet za vsa vozila. Od 10. decembra 1991 pa je dovoljen le za pe\xc5\xa1ce._NEWLINE_Skupaj z arheolo\xc5\xa1kimi najdi\xc5\xa1\xc4\x8di v M\xc3\xa9ridi, je leta od 1993 na seznamu Unescove svetovne dedi\xc5\xa1\xc4\x8dine.'